'The Kashmir Files' फिल्म को लेकर मचे सियासी बवाल में कूदी शिवसेना, संजय राउत ने बीजेपी पर लगाए ये आरोप
संजय राउत ने कहा कि, कश्मीर पर एक फिल्म बनी है। लेकिन सच छुपाया गया है और बहुत सारी झुठी कथाएं दी गई है। भाजपा इस फिल्म का प्रचार कर रही है तो भाजपा के समर्थक इस फिल्म को देखेंगे ही। अभी फिल्म को राष्ट्रीय पुरस्कार दिया जाएगा, फिल्म के निर्देशक को पद्मश्री दिया जाएगा।
मुंबईः कश्मीरी पंडितों के पलायन पर बनी 'द कश्मीर फाइल्स' फिल्म को लेकर सियासत तेज हो गई है। 'द कश्मीर फाइल्स' फिल्म पर मचे बवाल के बीच इसे दर्शकों का जबरदस्त प्यार मिल रहा है। फिल्म को देखने के लिए सिनेमाघरों में लाईन लग रही है। बॉक्स ऑफिस पर फिल्म लगातार अपना कब्जा जमाए हुए है। 'द कश्मीर फाइल्स' बीते 11 मार्च को सिनेमाघरों में रिलीज की गई थी। जिसके बाद से लेकर अबतक फिल्म 150 करोड़ रुपये की कमाई को पार कर चुकी है।हांलाकि फिल्म के रिलीज होते ही इस पर सियासत भी तेज हो गई। विपक्ष ने फिल्म को लेकर केंद्र की बीजेपी सरकार पर तरह-तरह के आरोप भी लगाए। लेकिन बावजूद इसके फिल्म का जादू अभी भी बरकार है। कई राज्यों में इस फिल्म को टैक्स फ्री कर दिया गया है।  अब इस फिल्म को लेकर शुरु हुए विवाद में शिवसेना की भी एंट्री हो चुकी है। विपक्ष की तरह शिवसेना नेता एवं राज्यसभा सांसद संजय राउत ने फिल्म को लेकर बीजेपी पर निशाना साधा है। क्या बोले संजय राउत?शिवसेना सांसद संजय राउत ने 'द कश्मीर फाइल्स' फिल्म को लेकर बीजेपी पर निशाना साधते हुए कहा कि, कश्मीर पर एक फिल्म बनी है। लेकिन सच छुपाया गया है और बहुत सारी झुठी कथाएं दी गई है। भाजपा इस फिल्म का प्रचार कर रही है तो भाजपा के समर्थक इस फिल्म को देखेंगे ही। अभी फिल्म को राष्ट्रीय पुरस्कार दिया जाएगा, फिल्म के निर्देशक को पद्मश्री दिया जाएगा। पीएम मोदी पर कसा तंजसंजय राउत ने ना केवल फिल्म को लेकर बीजेपी पर निशाना साधा, बल्कि उन्होंने कश्मीरी पंडितों की घर वापसी को लेकर पीएम मोदी पर तंज भी कसा। उन्होंने कहा, उन्हें Y प्लस कैटेगरी की सुरक्षा मिली है। कश्मीरी पंडितों को वहां बहुत तकलीफ झेलनी पड़ी है। कश्मीरी पंडितों की घर वापसी का वादा तो पीएम मोदी ने किया था, तो अब तक क्यों नहीं हुआ।